open-index/open-wikipedia-markdown huggingface dataset:
Bagsecg

**Bagsecg** (Bægsecg eller Bagsec) (død 8. januar 871) var en av lederne under de danske eller nordiske vikingenes invasjon i England på 860-tallet. Han ble i samtidige kilder omtalt som «kong» Bagsecg og kan muligens ha vært dansk konge etter kong Horik II (Hårek, Erik II eller Erik Barnet) som antas å ha dødd engang etter 864. I 873 dukker andre danske konger (Halvdan) opp i kildene.. Bagsecg antas å ha kommet til England og sluttet seg til Ragnarssønnene (sønnene til Ragnar Lodbrok) og vikinghæren som i engelske kilder betegnes som «The Great Heathen Army» (Den store hedenske hær) i 870 eller 871 og som hadde invadert store deler av Midt-England. Bagsecg er kjent fra omtale i engelske/saksiske kilder, men er ikke omtalt i kjente nordiske kilder.

Sammen med Halvdan Ragnarsson ledet Bagsecg invasjonen i kongedømmet Wessex, men ble drept i slaget ved Ashdown i januar 871 mot den vest-saksiske hæren ledet av Alfred den store, bror til kong Ethelred av Wessex. Alfreds seier i dette slaget og i slaget ved Edington i 878 førte til opprettelsen og formaliseringen av Danelagen, det begrensede danske vikingriket i England.

## Slaget ved Ashdown
Lite er kjent fra Bagsecgs liv, men sannsynligvis var han konge i Danmark etter Horik II og fram til sin død i 871. Han ankom England i 870 eller 871 som leder av «Den store sommerhæren» («The Great Summer Army»). Denne styrken slo seg sammen med Halvdan Ragnarssons «hedenske hær», sannsynligvis høsten 870. De okkuperte byen Reading i Berkshire og slo leir i byen. Den 4. januar 871 angrep en engelsk styrke under ledelse av Alfred den store (som enda ikke var blitt konge), Bagsecg vant dette slaget ved Reading, og Alfred trakk seg tilbake.

Fire dager senere, den 8. januar, møttes styrkene igjen i North Wessex Downs i Berkshire. Vikinghæren var under kommando av Bagsecg, Halvdan og fem andre danske jarler – sannsynligvis var noen av Halvdans brødre blant disse. Vest-Saksernes hær var overlegen i antall og var under kommando av Alfred. Ifølge kildene skal Alfreds bror, kong Ethelred, ha vært opptatt med å be og deltok ikke i slaget. Bagsecg og de fem jarlene ble drept, mens Halvdan flyktet med resten av hæren tilbake til Reading.

Ifølge tradisjonen ble Bagsecg begravet i gravstedet Waylands Smithy, mens jarlene ble gravlagt i The Seven Barrows. Senere forskning har vist at dette er gravsteder fra Neolittisk tid, 3000-tallet f.Kr., og at det sannsynligvis ikke er riktig.

## Referanser


## Eksterne lenker
* Wayland Smithy Legends
* Informasjon om slaget ved Ashdown
Avhandling om astrologi fra Kaiyuanperioden

***Den store avhandling fra Tang om astrologi under Kaiyuanperioden*** (kinesisk: 開元占經, pinyin: *Kāiyuán Zhānjīng*), også bare kalt ***Avhandling om astrologi under Kaiyuanperioden*** eller ***Kaiyuan stjerneobservasjoner***, er et kinesisk astrologisk leksikon som ble samlet av redaktøren Gautama Siddha og flere andre lærde fra 714 e.Kr. til 724 e.Kr. under Kaiyuanperioden i Tang-dynastiet. Leksikonet ble tillagt Gautama Siddha i år 729 e.Kr.

Kaiyuanperioden (713–741) er en del av keiser Xuanzongs regjeringstid, og en epoke som regnes som Tang-dynastiets høydepunkt.

Verket består av 120 bind med omkring 600&nbsp;000 ord. Det er basert på mange tidligere verker om astrologi og spådomskunst, og muligens et tilsvarende klassisk verk, kjent som *Yisizhan*, samlet av Li Chunfeng omkring år 645 e.Kr. Det inneholder mange fragmentariske tekster, deriblant stjernekatalogene til Shi Shen og Gan De,og fragmenter av en oversatt versjon av den indiske kalenderen Navagraha. Verket inneholder også de astronomiske tabeller med sinuser av den indiske matematikeren og astronomen Aryabhata.

Siden 900-tallet hadde kopier av manuskriptet begynt å falme, men fikk en fornyet oppmerksomhet av den lærde Cheng Mingshan i 1616. Verket ble på 1700-tallet inkludert i boksamlingen Siku Quanshu. 

## Referanser
Möbius

**Möbius** (*Moebius, Mobius*) kan vise til:

## Etternavn
* August Ferdinand Möbius (1790–1868) – tysk matematiker og astronom.
* August Theodor Möbius (1821–1890) – tysk professor i skandinavisk språk og litteratur
* Karl August Möbius (1825–1905) – tysk zoolog
* Paul Julius Möbius (1853–1907) – tysk neurolog
* Paul Heinrich August Möbius (1825–1889) – tysk pedagog
* Martin Möbius (1859–1946) – tysk botaniker

## Andre
* Möbius’ bånd
* Möbiusresistor
* Möbiustransformasjon
* Möbiussyndrom
* Jean Giraud (1938–2012) – fransk tegneserieskaper og illustratør med pseudonymet «Moebius».

## Eksterne lenker
* Möbius (verwandt.de), Moebius
* Mevius (verwandt.de) 
* Möbus (verwandt.de)
* Möbes (verwandt.de)
* Möbis (verwandt.de)
Kees Rijvers

**Cornelius Bernardus «Kees» Rijvers** (1926–2024) var en nederlandsk fotballspiller og -trener. Han var del av *Het Gouden Binnentrio*, «den gyldne innertrio», på det nederlandske landslaget.

Rijvers hadde rollen som playmaker og offensiv midtbanespiller. Han begynte i *Groen-Wit Breda*, før han gikk videre til NAC Breda, der han debuterte som seniorspiller. I 1946 debuterte han på . Han ble i klubben til 1950, da han fikk kontrakt med den franske klubben AS Saint-Étienne. Han spilte i Saint-Étienne i fram til 1962, med avbrudd i 1954–1955 i Stade Français og 1957–1960 i Feyenoord Rotterdam. I 1962–1963 spilte han i moderklubben NAC Breda før han la opp.

Rijvers var også trener for det nederlandske landslaget fra 1981 til 1984, og lyktes ikke å få Nederland kvalifisert til verken EM eller VM.

## Referanser


## Eksterne lenker
* 
* Kees Rijvers - Goals in International Matches - rsssf.com
Rosneft

**Rosneft** (russisk:Росне́фть, IPA: [rɐˈsnʲeftʲ];) er et russisk oljeselskap med den russiske stat som majoritetseier. Rosneft har hovedkontor på Baltsjug i Moskva og driver både oppstrøms- og nedstrømsaktivitet.

## Virksomhet
Rosneft driver letevirksomhet og produksjon av olje og naturgass i flere deler av Russland samt offshore i Svartehavet, Barentshavet, Det kaspiske hav og ved Sakhalin. Rosneft driver raffinerier i Tuapse ved Svartehavet og i Komsomolsk-na-Amure i Russlands fjerne østen. Selskapet driver bensinstasjoner over store deler av Russland.

Rosneft samarbeider med Petróleos de Venezuela om oljeutvinning i Venezuela. Selskapet administrerende direktør Igor Setsjin, anses å være en nær støttespiller til Russlands president, Vladimir Putin og har fått kallenavnet Darth Vader. Etter Russlands angrep på Ukraina i februar 2022 ble Setsjin ilagt sanksjoner fra blant annet EU. 

Rosneft var representert i Norge gjennom RN Nordic Oil. Etter Russlands angrep på Ukraina tok Den norske Helsingforskomité og flere norske politiske partier til orde for å forby at selskapet skulle få lisenser i Norge. I mars 2022 ble RN Nordic Oil suspendert fra næringsorganisasjonen Norsk Olje og Gass (NHO). I juni 2022 ble RN Nordic Oil lagt ned. 

## Historie
Rosneft ble etablert i 1993 som et statseid selskap. I 1995 ble Rosneft omdannet til aksjeselskap. Rosneft vokste bl.a. etter oppkjøp av eiendeler fra det tidligere selskapet Yukos. I 2006 ble ca. 15 % av aksjene privatisert da Rosneft ble børsnotert på Russian Trading System og på London Stock Exchange. 

Etter oppkjøpet av TNK-BP i 2013 ble Rosneft verdens største produsent av olje med en daglig produksjon på 4,6 millioner fat oljeekvivalenter.

## Referanser


## Eksterne lenker
*
Shingrwa

**Shingrwa** er et eritreisk TV-program på Eri-TV som bygger på det populære britiske underholdningskonseptet *[[Pop Idol]]*. Hovedinnholdet i konseptet er en talentkonkurranse innen musikk for unge amatørsangere. Programmet ble første gang sendt i 2008. Shingrwa betyr *morgendagens stjerne* på Bilen, et språk i Eritrea.
Robert K.G. Temple

**Robert K.G. Temple** (født 1945) er en amerikansk forfatter best kjent for sin kontroversielle bok *The Sirius Mystery* fra 1976. Boken fremmer en idé om at dogonfolket innehar tradisjoner med kontakt med intelligent utenomjordiske vesen fra stjernesystemet Sirius. Tekstene om dogonfolket er basert på en tolkning av arbeidene til antropologen og etnografen Marcel Griaule og Germaine Dieterlen.

## Se også

* Antikke astronauter

## Referanser


## Eksterne lenker
*
Anette Løken Jahr

**Anette Løken Jahr** (født 1978) er en norsk journalist og barnebokforfatter.

Hun har studert mediekunnskap, radio, og kommunikasjon og livssyn på NLA Mediehøgskolen Gimlekollen i Kristiansand, og kristendom og pentekostal teologi på Det teologiske menighetsfakultet (nå MF vitenskapelig høyskole) i Oslo.

Hun har arbeidet flere år i produksjonsselskapet TV Inter som programskaper, postprodusent, programleder og researcher. Nå er hun redaksjonssjef og programleder i TV-kanalen TVL.

I 2010 debuterte hun som forfatter med barneboken *Julie og snøkulen*. Den ble i desember 2010 satt opp som juleforestilling i Filadelfia Oslo. Den ble satt opp på scenen tre år på rad, og over  barn og voksne fikk se forestillingen om den lille jenta som oppdager hvorfor vi feirer jul. Våren 2011 kom boken *Viktor i femte* ut, som den første av seks bøker om en vennegjeng på Muffintoppen. Høsten 2012 ga Jahr ut bok nummer to, som fikk tittelen *Mina – nesten verdensmester*. I 2013 og 2014 kom de neste bøkene i serien; *Waqars verden* og *Æresord, Martin*. Bok nummer fem, *Livet som Live*, ble utgitt i 2017. I 2021 kom seriens sjette bok, *Slabbedask-mysteriet*. Bøkene om gjengen på Muffintoppen er også gitt ut som lydbøker der forfatteren selv leser.

Jahr har i en årrekke spilt rollen som *Kari Kvante* for å underholde og undervise på skoler og andre arenaer. Formålet er å presentere utrolig fakta fra naturen, og enkle eksperimenter, for å stimulere til nysgjerrighet og undring.  I 2018 ble mye av Kari Kvantes eksperimenter og fakta oppsummert i boka *Kari S. Kvantes Digre bang og andre spor av Gud.*

## Bibliografi
*2010 *Julie og snøkulen*
*2011 *Slekt skal følge slekters gang*
*2012 *Viktor i femte*
*2012 *Mina- nesten verdensmester*
*2013 *Waqars verden*
*2014 *Æresord, Martin*
*2017 *Livet som Live*
*2018 *Kari S.Kvante: Digre bang og andre spor av Gud*
*2021 *Slabbedask-mysteriet*
*2022 *Kari S. Kvante: Hva er da et menneske?* (sammen med Ola Kåre Risa)

## Referanser


## Eksterne lenker
* https://web.archive.org/web/20120603054535/http://www.k-s.no/magasin/reportasjen/artikkelside/article/81304
Det Classenske Fideicommis

**Det Classenske Fideicommis** er en dansk veldedighetsorganisasjon som ble grunnlagt som en stiftelse av generalmajor Johan Frederik Classen ved testament av 28. januar 1789 med tillegg av 23. mars 1792. Her ble det bestemt at hans etterlatte formue skulle organiseres som fideikommiss, som «en bestandig samlet Fond» skal benyttes «til at danne nyttige Mennesker til Statens Bedste, til at understøtte og befordre Vindskibelighed og Arbejdsomhed i de nødvendigste Dele for Landets Vel og til at hjælpe og lindre Fattigdom og Elendighed». Det deler ut ca. to millioner kroner årlig.

Den etterlatte nettoformuen ble gjort opp til en million riksdaler og fondet rådet rundt 1916 over en rentebærende kapital på ca. tre millioner kroner, noe som svarer til ca. 100 millioner kroner i 2005-priser.

Det Classenske Fideicommis eier godsene Corselitze og Næsgaard på Falster og Fuglsang og Priorskov på Lolland. Hvert år deles det ut legater av overskuddet til utdannelsesmessige, sosiale og sunnhetsmessige formål.

Johan Frederik Classens boksamling ble i 1795 gjort offentlig og overført til Det Classenske Bibliotek. Av andre aktiviteter er De Classenske Boliger som ble oppført på Frederiksberg 1866–1880 for arbeiderfamilier. Boligområdet hadde også egen kirke, Classerkirken.

## Kilder
*Det Classenske Fideicommis fra Salmonsens
*Om legatet fra Corselitze
*Godthåbskirkens historie, De Classenske Boliger
Frei skole

**Frei skole** er en barneskole som ligger i tettstedet Storbakken i Kristiansund i Møre og Romsdal. Skolen tar imot elever fra Bjerkestrand og helt til Møstavågen.

## Referanser
Det Classenske Bibliotek

**Det Classenske Bibliotek** var den danske generalmajoren Johan Frederik Classens  privatbibliotek, men etter hans død etter testamentarisk bestemmelse gjort offentlig tilgjengelig i København i 1795. Det Classenske Fideicommis skulle  årlig yte 300 riksdaler til formålet og Peter Hersleb Classen d.e., bror til Johan Frederik, bekostet oppføringen av en biblioteksbygning i Amaliegade 38.
Huset ble oppført i 1792 og er sannsynligvis tegnet av Andreas Kirkerup.

Biblioteket inneholdt særlig bøker om naturhistorie, militærvesen, teknikk og landbruk. Ved Classens død besto det av ca. 20000 bind, og i midten av 1800-tallet var samlingen øket til ca. 30000 bind. Det var det tredjestørste bibliotek i København, kun overgått av Det Kongelige Bibliotek og Københavns Universitetsbibliotek. I 1867 ble det slått sammen med Københavns Universitetsbibliotek, og kom til å hete *Københavns Universitetsbibliotek og det dermed forenede Classenske Bibliotek*. I forbindelse med sammenslåingen ble bøkene om landbruk overført til biblioteket ved Den Kgl. Veterinær- og Landbohøjskole.

Bygningen i Amaliegade ble fredet i 1918, og inneholder nå Det Konserveringsfaglige Videncenter.
## Referanser

## Eksterne lenker
* 
* Det Classenske Bibliothek  i Claudius Rosenhoff: *Kjøbenhavn. Illustreret Veiviser og Beskrivelse over Byen og Omegnen*, Thiele:København 1857
* Om legatet m.m. fra Corselitze
Macquarie University

**Macquarie University** er en institusjon for høyere utdanning i Australia, beliggende i Sydney. Institusjonen ble grunnlagt i 1964 som det tredje universitetet i Sydney og regnes som et av de fremste i Australia. Campus er 126&nbsp;ha og finnes i Macquarie Park / North Ryde.
 
Macquarie University har utviklet *Australian National Dictionary - De Macquarie Dictionary*.
## Eksterne lenker
*
Bonner Durchmusterung

**Bonner Durchmusterung (BD)** eller **Durchmusterung** er det allmenne navnet på tre omfattende astronomiske stjernekataloger over hele himmelen. *Durchmusterung* er et tysk ord  som brukes om en systematisk kartlegging av objekt eller data.

Den opprinnelige Bonner Durchmusterung er den katalogen som ble satt sammen ved observatoriet ved Universitetet i Bonn i perioden 1852–1862, under ledelse av Friedrich Wilhelm August Argelander. Katalogen omfatter steder for nesten &nbsp;stjerner fra Nordpolen til 2° sørlig deklinasjon, samtlige av de kjente stjernene ned til niende, og mange av de tiende, størrelsesklassene.

I 1875 ble Argelander etterfulgt av  Eduard Schönfeld som leder av Bonn-observatoriet. I perioden 1875–1881 utvidet han Bonner Durchmusterung sørover med ytterligere &nbsp;stjerner, observerbare fra Bonn.

I perioden 1892–1914 ble katalogen utvidet til også å omfatte den sørlige stjernehimmelen gjennom en sammenstilling gjort ved observatoriet i Córdoba i Argentina. Córdoba-Durchmusterung inneholder rundt &nbsp;stjerner.

Til sammen danner de tre Durchmusterung en systematisk katalog med over én million stjerner ned til niende, og delvis tiende, størrelsesklasse.

**BD**-stjernenummer brukes den dag i dag, og gjør det mulig å korrelere dette verket med moderne prosjekter. BD-nummer skrives på formatet «BD *deklinasjon* *[[løpenummer]]*», eksempelvis har Betelgeuse nummer BD+7°1055 (den 1055. stjernen på 7° nordlig deklinasjon.
Bright Star Catalogue

**Bright Star Catalogue**, også kjent som **Yale Catalogue of Bright Stars** eller **Yale Bright Star Catalogue**, er en stjernekatalog som lister alle stjerner med tilsynelatende størrelsesklasse 6,5 eller lysere – i praksis omtrent alle stjerner som er synlig med det blotte øye fra jorden. Katalogen inneholder &nbsp;objekter, hvorav  er stjerner, 10 er novaer eller supernovaer og 4 er ikke-stellare objekter. De fire ikke-stellare objektene er kulehopene 47 Tucanae (betegnet HR 95) og NGC 2808 (HR 3671), og de åpne stjernehopene NGC 2281 (HR 2496) og Messier 67 (HR 3515). 

## Referanser


## Eksterne lenker
*  Yale Bright Star Catalog
*  [ftp://cdsarc.u-strasbg.fr/cats/V/50/ Komplett katalog fra CDS (FTP)]
*  Online-utgave av katalogen fra VizieR
*  Original HR-katalog:  &mdash; 9110 oppføringer
HMS «Sirius»

**HMS «Sirius»** kan vise til en rekke skip

;I den britiske marinen:
*HMS «Sirius» (1786) var et skip i Fist Fleet til Australia.
*HMS «Sirius» (1797) var en fregatt som tjenestegjorde under Napoleonskrigene, helt til den gikk tapt ved Isle de France.
*HMS «Sirius» (1813) var en fregatt.
*HMS «Sirius» (1868) 
*HMS «Sirius» (1892)
*HMS «Sirius» (82) var en lettcruiser under andre verdenskrig.
*HMS «Sirius» (F40) var en fregatt i tjeneste frem til 1994.

;I den svenske marinen:
*HMS «Sirius» (1903), torpedobåt fra 1903.
*HMS «Sirius» (T122), torpedobåt fra 1966.

;I den australske marinen:
*HMAS «Sirius» (O 266), et australsk etterfyllingsfartøy oppkalt etter skipet i HMS «Sirius» (1786) i First Fleet.
Tour de France 1935

**Tour de France 1935** var den 29. utgaven av sykkelrittet Tour de France og ble avholdt fra 4. juli til 28. juli 1935.

## Gjennomføringen av rittet
Rittet ble vunnet av belgieren Romain Maes, som ledet rittet fra første til siste etappe. Han vant til slutt med en margin på 17 minutter til andremann og over 24 minutter til tredjeplassen. Klatretrøya ble vunnet av mannen som endte på tredjeplass, Félicien Vervaecke. Belgia vant lagkonkurransen. Meas vant to etapper, mens etappevinnerne var jevt fordelt ut. Tidligere vinner Antonin Magne var favoritt før rittet, men måtte bryte det underveis etter at han ble påkjørt av en bil.

Rittet vil også bli husket for spanjolen Francisco Cepeda, som døde under nedstigningen fra et fjell. 

## Endringer fra 1935
For første gang hadde Touren start og mål i en by som ikke lå i Frankrike. På den 5. etappen var målgang i Genève i Sveits. Etter suksessen med en Individuelle tempoetappe i 1935 ble det lagt inn enda flere. Seks etapper var delte, der første var en kort fellesstart, mens siste var en indivuduel eller lagtempo. Tre av etappene var individuelle, mens tre var lagtempoer (lagtempoene ble vunnet av individuelle syklister). Lengdene på tempoetappene lå i fra 33 km til 95 km. 

Prispengene økte i 1935, og for første gang i historien var premiepengene på over 1 million Franc.

## Resultater
### Etapper

### Etappe for etapper: trøyene

### Sammenlagte resultater

### Lagkonkurranse

### Klatretrøya

## Referanser


## Eksterne lenker
* Tour de France 1935 resultater
On First Looking Into Chapman’s Homer

**On First Looking into Chapman's Homer** er en sonett, skrevet av den engelske romantiske poeten John Keats (1795&ndash;1821) i oktober 1816. Den forteller om forfatterens fascinasjon av å lese verkene til den gamle greske poeten Homer, slik de ble oversatt av den engelske dramatikeren George Chapman.

Diktet har blitt en ofte sitert klassiker, sitert for å demonstrere den emosjonelle makten til et stort kunstverk, og den store kunstens evne til å skape ærefrykt hos dens betrakter.
Cholet-Pays de Loire

**Cholet-Pays de Loire** er et fransk sykkelritt som har pågått siden 1978, og blirr arrangert 35 ganger. Rittet er en del av Europatouren i landeveissykling. Rittet er av UCI rangert med 1.1.

## Vinnere

## Eksterne lenker
*
Miguel Pérez Cuesta

**Miguel Pérez Cuesta (Michu)** (født 1986) er en spansk tidligere fotballspiller.

Han begynte karrieren som ungdomsspiller i , og fortsatte senere i  og . Han debuterte i La Liga med sistnevnte i 2011/2012-sesongen. I 2012 signerte han for , hvor han scoret 22 mål i sin første sesong og var med på laget som vant den engelske ligacupen.

Til tross for prestasjoner som ga ham en debut for  i 2013, mistet han etter hvert plassen på laget i Swansea og ble løst fra kontrakten i november 2015.

## Referanser


## Eksterne lenker
*
Andøposten

***Andøposten*** var en norsk avis som utkom frem til 1920-tallet. Den 11. februar 1913 gikk den første utgaven av avisen *Andø-Posten* i trykken.

Mannen som startet avisen var John Berg fra Kabelvåg.  I en artikkel av tidligere Andøyposten-redaktør Atle Hagtun i forbindelse med 75-årsjubileet i 1988, kom Berg til Andenes med et trykkpresse bestående av to tunge plater.  Trykksverten ble rullet på, og papiret lagt imellom platene, ark for ark.

Avisen holdt først til i et nytt hus på Rabben, bygd av Ragnar Olsen (far til Abjørn Høyning), senere kalt Skagagården.  Senere bygde Berg et lite hus, ved siden av Provianteringsrådet, der Folkets Hus er nå.

Avisen kom ut en gang i uka, lørdag morgen.  Avisen kostet fra starten 50 øre kvartalet.  Skulle du ha den sendt til Amerika kostet det fire kroner året.  I avisens undertittel het det: «Diskussions-, nyhets- og avertissementsblad for Andøen og omliggende distrikter».

I sin introduksjonsleder skrev redaktør Berg at «et distrikt bør og maa ha sitt lokalblad baade til budbringer og til at ta støt, naar det kræves.  Er man ikke saapas lokalpatriotisk at man ser fordelene ved at støtte sit eget distrikts foretagende, bør man ikke undres over at andre distrikter seiler foran.»

Johan Berg ble syk, og døde på begynnelsen av 1920-tallet.  Da gikk avisen inn, etter at en av skribentene, Halvdan E. Sivertsen hadde vært redaktør et års tid.  Bladet ble da trykket i Harstad.  En annen bidragsyter i Andø-posten var fisker Andreas O. Pedersen, som var særlig interessert i lokalhistorie.

## Kilder
* Andøyposten 16. februar 2013
Rune Ytreberg

**Rune Endresen Ytreberg** (født 1969) er en norsk journalist som har vært ansatt i NRK ca 20 år. Han har siden 2020 jobbet som journalist i avisa ''iTromsø''. Han har særlig jobbet med undersøkende- og datastøttet journalistikk. 

Ytreberg studerte historie, litteratur og forfatterstudiet (cand.mag.-grad) mellom 1991 og 1994. I 2012 tok han mastergrad i næringslivsjournalistikk ved Universitetet i Nordland på en undersøkelse av i hvor stor grad nyhetsmedier bedrev «klipp-og-lim-journalistikk» fra pressemeldinger. Dette ble undersøkt ved hjelp av programvare for automatisk plagiatkontroll.

Han jobbet i NRK Troms i ti år fra 1995 og var *[[Dagsnytt]]*-reporter og dekket fiskeristoff for NRKs rikssendinger. I 2006 begynte han fast i ''Brennpunkt''. Sammen med Svein Bæren vant han i 2005 SKUP-prisen for Brennpunktdokumentaren «Rovfiskerne» om norskfinansiert rovfiske i Barentshavet.

I 2014 begynte han som journalist ved Tromsø-kontoret til ''Dagens Næringsliv''. I 2020 gikk han til ''iTromsø''.

Ytreberg har skrevet kapittelet om «Metode og verktøy i undersøkende journalistikk» i en lærebok i journalistikk  og har vært foredragsholder om metoder for undersøkende journalistikk. 

## Referanser


## Eksterne lenker
Norit

***Norit*** er et eritreisk talkshow som har gått på Eri-TV siden 2012. Programmet går på onsdager, og hver gang inviteres flere kjente gjester fra kultur, politikk og sport. Programledere har fra starten vært Yordanos Gebregziabher.

## Referanser


## Eksterne lenker
*
Faro (øl)

**Faro** er et belgisk øl fra Brussel basert på lambic, hvor man har tilsatt søtningsmiddel.  

Faro ble opprinnelig laget ved å blande lambic, et spontantfermentert surt øl, og et søtningsmiddel, typisk kandissukker. Dette gjør at ølet får en sur-søt smak. Ølets alkoholinnhold er etter belgisk standard relativt lavt, mellom 4 og 5&nbsp;%. 

## Historie
Faro ølets historie går tilbake til 1559. Fra 1885 ble faro mindre populært fordi man brukte lambic av dårligere kvalitet; lambicen med den beste kvaliteten ble brukt til produksjonen av geuze som stadig økte i popularitet. Faroølets popularitet dalte videre etter den første verdenskrigen, fordi man brukte sakkarin som erstatning for kandissukkeret. Fra begynnelsen av 1970-årene kom en fornyet interesse for faroen.

## Se også
* Lambic
* Geuze

## Referanser
Islands nasjonalarkiv

**Islands nasjonalarkiv** (islandsk:Þjóðskjalasafn Íslands) er Islands nasjonale arkiv, som inneholler offisielle dokumenter fra den islandske sentraladministrasjon og landets kommuner, samt historisk materiale - bl.a. de islandske sagaer.

## Historie
Den 3. april 1882 bekjentgjorde landshøvding Hilmar Finsen opprettelsen av Islands Landsarkiv, som Nationalarkivet het i begynnelsen. Nasjonalbiblioteket og Oldtidssamlingen var nylig flyttet fra loftet i domkirken i Reykjavik til det nyoppførte Alþingishúsið, og landshøvdingen ønsket å skape bedre forhold for landets embetsarkiver ved å samle dem i et nytt Landsarkiv på loftet i domkirken.

I begynnelsen var det ingen faste medarbeidere ved arkivet, og de enkelte embeder sørget hver især for de arkiver, de hadde oppbevart på domkirkeloftet. I 1900 ble den første leder av arkivet, Jon Þorkelsson, ansatt.
Siden da er Arkivet flyttet tre ganger til andre og større lokaler. Først til Alþingishúsið i 1900, deretter til Samlingernes Hus, som nå kalles Kulturhuset, ved Hverfisgate i 1908, og siden til de nåværende lokaler på Laugavegur 162 i Reykjavik i årene 1987-98. 

## Nasjonalarkivet i dag
Arkivet er vokset støt i omfang og kapasitet. Nå har arkivet mellom 25 og 30 medarbeidere, og arkivalierne fyller over 40.000 hyllemeter. I arkivet oppbevares arkivalier om Islands historie fra 1100-tallet till nåtiden. Arkivaliene i Nasjonalarkivet er kilder till de juridiske rettigheter, som tilkommer enkeltpersoner og det islandske samfunn, og de er nøklen till forskning i borgernes og nasjonens historie.

## Eksterne lenker
* Islands Nationalarkivs officielle netsted
Thinn

**Thinn** er en norsk slekt. Til slekten hører bl.a. sogneprest *Bernt Anton Thinn* (1819–1881), som var gift med *Ottine Christine Ottesen* (1823–1911), datter av sogneprest *Otto Christian Ottesen* (1788–1870) og *Diderikke [[Aall]]* (1799–1871). De var bl.a. foreldre til høyesterettsjustitiarius (1909–1920) *[[Karenus Kristofer Thinn]]*, og til *Clara Thinn*, gift med *[[Andreas Martin Corneliussen]]*. Høyesterettsjustitiarius Karenus Kristofer Thinn var gift med Olga Wegner, datter av byfogd Johann Ludwig Wegner (f. 1830 på Fossum hovedgård) og Blanca Bretteville, og som var barnebarn av godseier Benjamin Wegner og statsminister Christian Zetlitz Bretteville.

## Referanser
Meteorittnedslaget i Russland i 2013

**Meteorittnedslaget i Russland i 2013** fant sted da en meteoroide kom inn i jordatmosfæren morgenen 15. februar 2013 over Ural-regionen i Russland, og begynte å gløde og gå i oppløsning. Det russiske vitenskapsakademi har estimert at meteoroiden hadde en masse på 10&nbsp;000 tonn og kom inn i atmosfæren med en hastighet på minst 54&nbsp;000 km/t, og at den eksploderte i en høyde av mellom 30 og 50 km over bakken. Energien utløst anslås til rundt 400–500 kilotonn TNT-ekvivalent, mellom 26 til 33 ganger styrken av den amerikanske atombomben som ble brukt mot den japanske byen Hiroshima i 1945.

En av innbyggerne i Jekaterinburg beskrev lyset fra meteoren som «blendende». Mange filmet hendelsen med frontrutekamera montert i biler.

På grunn av trykkbølgene som følge av at meteoroiden eksploderte, ble flere vinduer knust i byen Tsjeljabinsk, og et fabrikktak skal ha falt sammen. Skøytebanen Uralskaja molnija, som skulle være vertskap for EM på skøyter i hurtigløp i 2015, ble også rammet av bygningsskader og måtte stenge arenaen. Skadene var ikke verre enn at de regner med å få banen klar innen mesterskapet skal arrangeres. Mer enn &nbsp;personer skal ha blitt skadd i hendelser, de fleste av dem med kuttskader og blåmerker. I isen på Tsjebarkulsjøen oppstod et hull på seks meter i diameter uten at dykkere fant meteorittrester i sjøen. Utenfor hullet er det funnet fragmenter av stein som forskere fra Det russiske vitenskapsakademi mener kan være fra meteoritten. Steinen inneholder 10 % jern.

Meteoritten er den største som er rapportert siden Tunguska-eksplosjonen i 1908, som også fant sted i Russland; i Sibir. Man regner med at det i snitt går 100&nbsp;år mellom hendelser av samme størrelse som Ural-meteoritten.

Senere samme dag, og uten å ha noe med hendelsen i Russland å gjøre, passerte asteroiden 2012 DA14 rekordnært jorden. Det var et svært uvanlig sammentreff at disse hendelsene kom så tett på hverandre. Meteoren hadde en klart annerledes bane enn asteroiden.

## Referanser


## Eksterne lenker
* 

* «Rundt 950 mennesker skadd i meteorregn over Russland», fra NRK, 15. februar 2013 
* «Meteorites injure hundreds in central Russia», fra BBC, 15. februar 2013
367943 Duende

**367943 Duende**, eller **2012 [[Overgangsnavn|DA<sub>14</sub>]]**, er en nærjordsasteroide med en estimert diameter på 50&nbsp;m og en estimert masse på &nbsp;tonn. Asteroiden ble oppdaget 23. februar 2012 ved Observatorio Astronómico de La Sagra i Granada i Spania syv dager etter at den passerte &nbsp;km fra jorden. 15. februar 2013 passerte asteroiden &nbsp;km fra jordens overflate, den nærmeste passeringen for et kjent objekt av denne størrelsen.

## Referanser




## Eksterne lenker
* 
* Asteroid  to Safely Pass Earth (JPLnews video Feb 4, 2013)
* Guide to Asteroid  Super Close Approach (Bruce Betts 2013/02/04 includes video)
* 
*  Earth Impact Risk Summary, nasa.gov
Omloop Het Nieuwsblad 2013

**Omloop Het Nieuwsblad 2013** var den 68. utgaven av sykkelrittet Omloop Het Nieuwsblad. Rittet ble arrangert lørdag 27. februar 2013. 

## Resultat

## Eksterne lenker
* http://www.omloophetnieuwsblad.be/nl/elite-men
Circuit de la Sarthe (sykling)

**Circuit de la Sarthe-Pays de Loire** er et fransk etapperitt i landeveissykling. Rittet har blitt arrangert siden 1953. Rittet er en del av Europatouren i landeveissykling, der det av UCI er rangert med 2.1.

## Vinnere

## Eksterne lenker
*
Konfliktåret 2012

## Pågående konflikter
* Krigen i Afghanistan (2001-) )
* Colombiakonflikten (1964-)
* Darfur-konflikten (2003-)
* Den thailandsk-kambodsjanske grensekonflikten (2008–**2012**)
* Opprøret i Syria (2011- )
* Mexicos narkotikakrig (2006-)

## Dødsfall
* 2. august – John Keegan, 78, britisk militærhistoriker og journalist. (født 1934)

## Referanser


## Eksterne lenker
*
Konfliktåret 2013

## Pågående konflikter
* Krigen i Afghanistan (2001–2021)
* Colombiakonflikten (1964–)
* Darfur-konflikten (2003–2020)
* Opprøret i Syria (2011–)
* Mexicos narkotikakrig (2006–)

## Dødsfall

## Referanser


## Eksterne lenker
*
Faas Wilkes

**Servaas «Faas» Wilkes** (født 13. oktober 1923, død 15. august 2006) var en nederlandsk fotballspiller som spilte angriper med 35 mål på 38 kamper (et snitt på 0,92 mål per kamp) for . Snittet kunne kanskje ha vært større, da Wilkes som profesjonell spiller ble satt ut av det rene amatørlandslaget til Nederland fra 1949–1955, da det nederlandske fotballforbundet tillot profesjonelle spillere på landslaget.

Wilkes spilte for Xerxes Rotterdam i begynnelsen av karrieren før han etter sesongslutt 1948–1949 dro til den italienske klubben Internazionale. Han fikk 95 kamper og scoret 47 mål for laget i de tre sesongene han var der. Han spilte også én sesong i Torino Calcio før han som 30-åring dro til den spanske klubben Valencia. Wilkes holdt scoringsformen oppe med 38 mål i 62 kamper mellom 1953 og 1956. Han ble således den første utenlandske stjernen i Valencia. Etter det oppholdet dro han tilbake til Nederland og VVV, deretter tilbake til Valencia og Levante UD før han avsluttet karrieren i Fortuna '54. 

Wilkes ble regnet som en av de beste fotballspillerne fra Nederland noensinne, og han var kjent for sitt kreative spill og driblinger. Storspilleren Johan Cruijff omtalte Wilkes som sitt idol.

Wilkes døde av hjerteinfarkt i 2006.

## Referanser


## Eksterne lenker
* 
* In memorial for Faas Wilkes  (nederlandsk)
Tour de France 1936

**Tour de France 1936** var den 30. utgaven av sykkelrittet Tour de France og ble avholdt fra 7. juli til 2. august 1936.

## Gjennomføringen av rittet
Grunnet helseproblemer, sluttet Henri Desgrange som rittdirektør. Han ble erstattet av Jacques Goddet. Rittet var delt opp i 21 etapper med en total lengde på 4 418 km. Gjennomsnittsfarten var 31,108, som var første gang den steg over 31 km/h. 

Rittet ble vunnet av den belgiske syklisten Sylvère Maes. På de første etappene hadde han dueller med franskmannen Maurice Archambaud, inntil den åttende etappen der Archambaud tapte for mange minutter. Franskmannen fullførte til slutt ikke rittet, så avstanden til andreplassen, Antonin Magne, ble over 26 minutter og nesten 28 minutter til tredjemannn, Félicien Vervaecke. Klatretrøya ble vunnet av spanjolen Julián Berrendero, og lagkonkurransen ble for andre året på rad, vunnet av Belgia. For første gang kom det også en nederlandsk etappeseier.

## Endringer fra 1935
For første gang var en delt inn i tre deler (to fellesstart og en individuell tempo). Rittdirektøren ved starten av rittet var fremdeles Henri Desgrange (i en alder av 71 år!), mannen som hadde vært direktør ved første utgaven i 1903. Han slet med helsen allerede under første etappen, og etter den andre etappen gjorde han Jacques Goddet til rittdirektør. Den individuelle kategorien som hadde vært med i noen år, var ikke med i 1936. 

Innføringen av sommerfeire i Frankrike, gjorde at det ble enda flere tilskuere. Bonustidsystemet var det samme som årene før.

## Resultater
### Etapper

### Trøyene etappe for etappe

### Sammenlagt

### Lagkonkurransen

Andre lag som også startet i rittet var Tyskland, Sveits, Jugoslavia, Romania og Østerrike. Men disse kom inne på resultatlisten siden de hadde mindre enn tre fullførende ryttere.

### Klatretrøya

## Referanser


## Eksterne lenker
* Tour de France 1935 resultater
Gol Idrettslag

**Gol Idrettslag** er et norsk fleridrettslag, stiftet i 1896. Klubben holder til på Hallingmo i Gol kommune, og drifter Gol idrettsarena, Klubbhuset, BUA Gol, Hallingmo idrettspark, Solseter skistadion og lysløyper, og Glitre stadion. 

Idrettslaget har over  medlemmer fordelt på ni grupper:

*Alpint / Freeski
*Diskgolf
*Fotball
*Håndball
*Klatring
*Langrenn / Skiskyting
*Skøyter
*Svømming
*Turn

## Kjente utøvere
*Pål Golberg (langrenn) 
*Emilie Fleten (langrenn) 
*Ester Stølen (skøyter)
*Henrik Berntsen (skøyter)

## Referanser


## Litteratur
*

## Eksterne lenker
* 
* Gol idrettsarena
* Hallingmo Stadion - Nordic Stadiums
Ptolemaios Eupator

**Ptolemaios Eupator** (gresk: Πτολεμαιος Ευπατωρ; født 166 f.Kr. – død 152 f.Kr.) var sønn av Ptolemaios VI Filometor og Kleopatra II av det ptolemeiske kongedømme i Egypt, og for en kort tid i 152 f.Kr. var han i navnet samkonge med sin far. Det er antatt at Ptolemaios Eupator døde i august det samme året.

Eupator er bevitnet på et lite antall dokumenter og inskripsjoner: han er nevnt i en demotisk papyrus som i dag er bevart av British Museum, er referert til som en prest i løpet av 158-157 f.Kr., og at han var medregent med sin far i 152 f.Kr. Eupator var antagelig 12 eller 13 år gammel da han døde. Han opptrer også på en liste over guddommelige ptoleemer.

Da han i moderne tid ble først gjenoppdaget, var det en teori at han var en eldre bror av sin far og styrte før ham. Som et resultat av denne feiltolkningen er det en del tekster på 1800-tallet som regner Ptolemaios Filometor som «Ptolemaios VII» istedenfor «Ptolemaios VI», og likeledes er oppregningen av samtidige senere ptoleemere feilregnet med ett inntil «Ptolemaios XV Cæsarion» framfor «Ptolemaios XV Cæsarion». Ptolemaios Eupators epitet, som har blitt videreført fra antikken, er uendret, og betyr «av en god far».

## Referanser


## Litteratur
* Ager, Sheila L. (2006): «The Power of Excess: Royal Incest and the Ptolemaic Dynasty» i: *Anthropologica* (Canadian Anthropology Society) **48** (2): 165–186. JSTOR 25605309.
* Dodson, Aidan; Hilton, Dyan (2004): ''The Complete Royal Families of Ancient Egypt''. Thames & Hudson. ISBN 0-500-05128-3.
Évian-les-Bains

**Évian-les-Bains** er en kommune i departementet Haute-Savoie i regionen Auvergne-Rhône-Alpes sørøst i Frankrike. Évian-les-Bains ligger ved bredden av Genfersjøen og er kjent som et eksklusivt feriested og spa. Fra 6. juli til 15. juni 1938 ble Éviankonferansen avholdt her. Konferansen hadde som formål å diskutere strømmen av jødiske flyktninger fra Tyskland og Østerrike.

## Befolkningsutvikling
***Antall innbyggere i kommunen Évian-les-Bains***

## Referanser


## Eksterne lenker
* 
* Kommunedata INSEE
Gare de Bordeaux État

**Bordeaux-État** eller *Bordeaux-Deschamps* var en jernbanestasjon i den franske byen Bordeaux.

Den var endestasjon på linjen fra Paris på CF de l'État. Stasjonen åpnet 1. august  etter år med bygging av en linje for å konkurrere med linjen til Chemin de Fer de Paris à Orléans (PO) også fra Paris.

1. juli 1893 ble den siste delen av hovedlinjen åpnet og État-tog fikk tillatelse til å bruke POs stasjon Gare de Bordeaux Saint-Jean tre år seinere. Den 2&nbsp;km lange sidegreinen til Bordeaux-État ble åpnet sammen med stasjonen. Bare et lite antall tog benyttet noen gang stasjonen ettersom de fleste togene gikk til Saint-Jean der det var mulig for passasjerene også å bruke korrespondere trafikktilbud.

Bordeaux-État ble stengt etter dannelsen av SNCF og i stedet fikk Saint-Jean all trafikk. Stasjonen befant seg nær Pont de Pierre og ble etterhvert omdannet til en kino og restauranter.

## Se også
*Gare de Bordeaux Saint-Jean (Midi)
*Gare de Bordeaux Passerelle (PO)
*Gare de Bordeaux Bastide (PO)
*Gare de Bordeaux Saint-Louis
*Gare de Bordeaux Brienne
*Gare de Bordeaux Bénauge (PO-Midi-État)
Jan Zwartkruis

**Johannes Hermanus Hendrikus (Jan) Zwartkruis** (født 18. februar 1925 i Elst i Gelderland, død 7. mars 2013) var en nederlandsk tidligere fotballtrener. Han trente  i to perioder.

## Biografi
Zwartkruis hadde en relativt beskjeden spillerkarriere for amatørklubben *Hollandia Victoria Combinatie* før han begynte å trene forskjellige amatørklubber. Han ble i 1962 trener for det nederlandske militærlandslaget, og var dyktig til å utvikle talenter. Samtidig ble han assistenttrener for Elek Schwartz på landslaget. Hans evne med lovende spillere ga militærlandslaget en rolle som talentfabrikk til landslaget. Dette gjorde at flere tenkte på ham som kandidat til å ta over som hovedtrener for landslaget etter George Knobel. Zwartkruis tok over, men på grunn av problemer med sin arbeidsgiver, det nederlandske forsvarsministeriet, og oppholdet ble dermed kort. Østerrikeren Ernst Happel tok over etter et par kamper, og ledet landslaget i VM i fotball 1978 i Argentina. Zwartkruis var i denne perioden assistenttrener.

Etter VM ble Zwartkruis igjen hovedtrener, og han lyktes å få Nederland til EM i Italia i 1980, men kom ikke forbi gruppespillet. Zwartkruis trakk seg som landslagsleder i februar 1981 etter at også Mundalito, et mini-VM med vinnerne av VM med Nederland som erstatter for England som takket nei, endte med ett poeng på to kamper. Kees Rijvers tok deretter over som landslagstrener.

Zwartkruis døde den 7. mars 2013 i en alder av 87 år.

## Referanser


## Eksterne lenker
* 
* Oversikt over landslagskarrieren - voetbalstats.nl
Mob Museum

__NOTOC__
**Mob Museum, National Museum of Organized Crime and Law Enforcement** (oversettelse: *[[Gangster]]museet, nasjonalmuseet over organisert kriminalitet og dets bekjempelse og rettshåndhevelse*), befinner seg i sentrum av Las Vegas, Nevada og ble åpnet 14. februar 2012.  Museet er i det tidligere kombinerte postkontoret og tinghuset i Las Vegas, som ble bygget i 1933 og står på listen til National Register of Historic Places. Museet er på Stewart Avenue, to kvartaler nord for Fremont Street, hovedåren til det sentrale kasinodistriktet.

Det er utviklet under den kreative ledelse av Dennis Barrie, som var blant grunnleggerne av International Spy Museum og Rock and Roll Hall of Fame. Museet er styrt av en ideell stiftelse, "300 Stewart Avenue Corporation," i partnerskap med byen Las Vegas. Museet er viet det omstridte forholdet mellom organisert kriminalitet og rettshåndhevelse innenfor den historiske sammenhengen i Las Vegas og hele USA.

Midtpunktet i Mob Museum er rettssalen i andre etasje, hvor en av de fjorten nasjonale Kefauverhøringer for å avsløre organisert kriminalitet avholdt i 1950 og 1951. Museet ervervet også den blodige veggen der Valentinsdagsmassakren fant sted. Andre utstillinger fokusere på gangstervolden, skimmingoperasjoner med kasinopenger, og avlytting utført av politiet. 

## Historie
I 2000 solgte den føderale regjeringen det tidligere postkontoret og tinghuset til byen for $1, under betingelse av at bygningen skulle få tilbake sitt opprinnelige utseende og brukes til et kulturelt formål. 

Den daværende borgermesteren Oscar Goodman, selv en tidligere forsvaradvokat for Mob, fikk ideen til et museum over organiserte forbrytelser i 2002.  Ideen møtte først motstand fra italienskamerikanske grupper, mens det var støttet av FBI, blant annet av den tidligere lederen for agentene i Las Vegas, Ellen Knowlton, som nå er lederen for museets styre.

Prosjektet hadde en opprinnelig budsjett på $50 million, som innbefattet $26 millioner til å restaurere bygningen. Finansiering kom fra føderale myndigheter, delstaten, og lokale tilskudd. Goodman skapte strid ved å forslå at føderale stimulus penger kunne bli brukt på museet.

## Åpningsdagen
Museet åpnet 14. februar 2012 for publikum. Det finnes en gavebutikk i første etasje. Ved bruk av foto, tekst, displayer, interaktive teknikker, utstillinger som kan berøres, og andre førsteklasses museumsmetoder, lærer de besøkende om historien til organisert kriminalitet, forbudstiden og forretningsmulighetene det ga, Las Vegas' første kasino, Howard Hughes, J. Edgar Hoover og opprinnelsen til FBI, Al Capone og Eliot Ness. Besøkende kan sitte i en replika av en elektrisk stol eller "avfyre" et ekte Tommy Gun.

## Referanser


## Eksterne lenker
*
Art Arena

**ARTARENA** er et planlagt kunstfilmmuseum for Sunderland nordøst i England. Det er ment å vise elementer fra Anthony Rolands samling av filmer om kunst på 45 skjermer; besøkende vil vandre mellom dem mens de har på seg hodetelefoner som bytter til riktig lydspor.

Det opprinnelige konseptet ville krevd en futuristisk  bygning til 35 millioner euro i London. Dette banet vei for en ombygning til 2 millioner pund av West Park United Reformed church på Stockton Road i Sunderland, som skal åpne i april 2012. Besøkende vil betale en liten inngangsavgift og så leie pr time for hodetelefoner; over  besøkende er ventet første året.

## Konsept
Uttrykket “artarena” er en sammentrekning av to ord, art (kunst) og arena (betyr sand, fra den opprinnelige sandunderlaget på arenaene i antikkens Hellas). Art Arena er et stort og åpent galleriområde, som er spesialbygget for å vise kunstfilmer om klassisk og samtidskunstformer og ikke-fysiske kunstverk. Filmene som blir presentert er hentet fra Roland-samlingen, en samlingen av filmer og dokumentarer som har blitt samlet over en periode av 30 år av Anthony Roland. Designet til Art Arena innbefatter mange projeksjonsalkover der det er visninger samtidig. Ved bruk av geolokalisert trådløst hodetelefonteknologi kan de besøkende fritt bevege seg gjennom visningsområdene og oppleve hver film og kunne høre lyd fra den visningen som de ser på. Denne enheten tillater fjerning av akustiske skillevegger mellom rommene der visningene foregår.

## Historie
Art Arena-konseptet som kulturelt uttrykk ble opprinnelig utviklet i 2002 av kunstfilmsamlinger Anthony Roland og arkitekten David Serero. Den opprinnelige planen for et "Art Arena Roland Museum" var for et futuristisk  kompleks til 35 millioner euro i London som skulle kombinerer utstillingsplass, filmlagring, og over førti visningsområder.

I 2010 vokste planen fram om å omforme bygningen i Sunderland. Kirken ble bygget som en menighetenskirke i 1881-3, med et design av JP Pritchett. URC la det ut for salg i mars 2010, etter at det på den tiden ble brukt av West House Christian Fellowship, Sunderland Filipino Church and the Mountain of Fire church.

## Fremtid
Diskusjoner har allerede startet om å kopiere formatet i kirker andre steder i Storbritannia. Roland planlegger et mye større anlegg i Londons Docklands, med 200 projeksjonsteder.

## Referanser


## Eksterne lenker
* Roland Collection - planleggingsdokumenter og budsjett
* The Art Arena Charity
Landkreis Weißenburg-Gunzenhausen

**Landkreis Weißenburg-Gunzenhausen** er en landkreis i Regierungsbezirk Mittelfranken, i den tyske delstaten Bayern.

## Referanser


## Eksterne lenker
*
ClutterBillies

**ClutterBillies** er et country-banjorockband fra Arendal, startet i 2003. Medlemmenes musikalske bakgrunn har et vidt spekter der pop, rock, country og jazz er med på å danne grunnlaget for sounden til bandet. De henter mye inspirasjon fra den nyere countrymusikken og er sterkt inspirert av artister som Rascal Flatts, Brad Paisley og Keith Urban.

Bandet kom på Sørlandstoppen i 2007 med låten *Livin' Life*.

I 2012 fikk bandet oppmerksomhet i forbindelse med opptreden på Sørlandsscenen og og fikk egen presentasjon på NRK P1, Sørlandssendinga.

## Diskografi
* *Strummin' on my sixt string* (2005) EP
* *Livin' Life* (2007) CD
* «Free at Sea» (2010) Singel
* *Feelin' Good* (2012) CD
* «Tiurleik» og «Ti ville hester» (2016) Singel

## Medlemmer
* Kenneth Sandåker
* Bent Tveit
* Kristian Vågsnes
* Vidar Dale
* Christian Seneger

## Referanser


## Eksterne lenker
*  
* 
*  ClutterBillies hos *[[Urørt]]* (NRK P3)
*
Hermann I av Thüringen

**Hermann I av Thüringen** (født ca. 1155, død 25. april 1217 i Gotha) var pfalzgreve av Sachsen og fra 1190 landgreve av Thüringen.

## Referanser


## Eksterne lenker
*
Hochtaunuskreis

**Hochtanuskreis** er en landkreis i Regierungsbezirk Darmstadt, i den tyske delstaten Hessen.

Kretsen ble opprettet 1. august 1972 gjennom den hessiske forvaltningsreformen.

## Byer og kommuner
Hochtaunuskreis omfatter åtte byer og fem kommuner. Største by er Bad Homburg v.&nbsp;d. Höhe, som også er forvaltningssentrum.  Mange byer har navneattributter som «(Taunus)», «im Taunus» eller «v.&nbsp;d. Höhe», disse er offisiell del av bynavnet. Kommunen Neu-Anspach fikk bystatus 31. oktober 2007 etter at den hadde fått mer enn  innbyggere.

## Referanser


## Eksterne lenker
*
Ingebjørg Storeide Folgerø

**Ingebjørg Storeide Folgerø** (født 1960) var en vararepresentant (H) i Stavanger bystyre for periodene 2011–2019. Hun var per 2013 hovedstyremedlem Stavanger Høyre 

## Biografi
Folgerø har graden PhD i organisasjonskommunikasjon fra (Aalborg Universitet). Folgerø har vært førsteamanuensis ved UiS, Norges Markedshøyskole og Handelshøyskolen BI. Hun har skrevet en lærebok om samhandling og nasjonale og internasjonale publikasjoner samt noen vitenskapelige artikler . Folgerø er ansatt i Brødrene Kverneland AS. Folgerø har flere styreverv.

## KRL-saken
 
Etter innføringen av Reform 97 engasjerte Folgerø seg og flere andre foreldre med hjelp av Human-Etisk Forbund for at barna skulle få fritak fra undervisning i KRL-faget. Foreldrene og Human-Etisk Forbund tapte først saken i Høyesterett før den ble klaget inn for 
FNs menneskerettighetskomité, som avga en uttalelse 8. november 2004 hvor den ga foreldrene medhold. Saken ble også klaget inn for Den europeiske menneskerettsdomstol, og foreldrene fikk 29. juni 2007 medhold av Storjuryen i Strasbourg om at Norge hadde brutt første protokoll, artikkel 2 i Den europeiske menneskerettskonvensjonen. Som en konsekvens av dommen ble faget senere endret.

## Se også
* Kristendoms-, religions- og livssynskunnskap
* Human-Etisk Forbund#RLE-faget

## Referanser
Kistestol

**Kistestol** er brukt som betegnelse på et kombinasjonsmøbel som består av en stol der det er et oppbevaringsrom eller liten kiste under setet. Betegnelsen er kjent fra bygdene på Nordmøre og fra Oppdal i Sør-Trøndelag.

Fra Rindal forteller Hanna Wille om bruken av slike stoler omkring 1860: *Apropos kistestol, det var en stol, hvor sædet dannede en liden kasse til opbevaring af sysager. Enhver tjenetepige havde en saadan; og drengene havde en lignede kistekrak, hvori ogsaa opbevaredes forskjellige smaating.* Men møbelet som kombinerer kiste og stol har tradisjoner langt tilbake. I Osebergskipet fra 800-tallet ble det funnet en stol i kassekonstruksjon med et rom under setet som kunne brukes til oppbevaring. Dette er den eldste bevarte stolen i Norden. Slike *kassestoler* var vanlige både som tronstoler og kirkestoler i tidlig middelalder ute i Europa og de er ofte gjengitt i illustrasjoner i gamle håndskrifter.

## Litteratur
* Steen, Albert (1975): *Stoler i Norge.* Oslo. 
* Wille, Hanna(1912): *Af en prestefamiljes krønike. Optegnelser og erindringer fra de gamle prestegaarde.* Kristiania.

## Referanser


## Eksterne lenker
* Se kistestol i DigitaltMuseum
Monika Hojnisz-Staręga

**Monika Hojnisz-Staręga** (født 27. august 1991 i Chorzów) er en polsk skiskytter. Hun tok bronsemedalje under 12,5 km fellesstart i VM i skiskyting 2013 i Nové Město.

I juni 2019 giftet hun seg med den polske langrennsløperen Maciej Staręga.

Hun deltok under VM i skiskyting 2021 på laget på stafett som kom på 6. plass.

## Referanser


## Eksterne lenker
*